recursal/SuperWikiNEXT-32B huggingface dataset:
Simone de Beauvoir innførte begrepet «den Andre» i boken *Det annet kjønn*.
**Den Andre** eller **de Andre** (med stor *A* fra fransk: «l'Autre») er et begrep innen kontinental filosofi som beskriver individer ulik en selv (Selvet). Definisjonen av den Andre er en del av det som definerer eller sågar utgjør egoet, både i forbindelse med psykologi og filosofi. Begrepet gjelder også for andre fenomener og kulturelle enheter.

Filosofi
--------

Den Andre er et begrep innført av den franske filosofen Simone de Beauvoir. Simone de Beauvoir mente at den tyske filosofen Friedrich Hegels teori om at det i alle sosiale sammenhenger utspiller seg en dialektikk mellom subjektet (Selvet eller den Første) og objektet (den Andre) i bunn og grunn handler om dialektikk mellom en mann og en kvinne.

Hun diskuterte begrepet i boken *Det annet kjønn*, og skrev at det er mannen som er det egentlige subjektet (den Første), mens kvinnen er objektet (den Andre). Grunntesen i boken er at kvinnen har blitt undertrykt av mannen som den Andre, men det menneskelige selv (Selvet) trenger denne «annetheten» for å definere seg selv som et subjekt. Man trenger objektet for å definere subjektet som et subjekt. Hun skriver: «... det som gjør kvinnens situasjon så spesiell, er at hun – en fri og selvstendig skapning som ethvert menneske – oppdager og velger seg selv i en verden der mennene tvinger henne til å ta på seg rollen som den Andre.»

Referanser
----------

1. 1 2 3  Artikkel i *Religion og livssyn* 2/2008, s. 29-33. «Simone de Beauvoir – filosof og feminist» (Gunnar Heiene)
2. ↑  Angst. Og glede (9. januar 2008, Marte Michelet). Besøkt 7. april 2016.
3. ↑  Temaoppgave: Kvinna – "det annet kjønn" NDLA. Besøkt 7. april 2016.

Eksterne lenker
---------------

* (en) The Centre for Studies in Otherness
**Carl Otto Schutte** (født 5. oktober 1887 i Kansas City i Missouri, død 24. juni 1962 i Seattle) var en amerikansk syklist som deltok i de olympiske leker 1912 i Stockholm.

Schutte vant to olympiske bronsemedaljer i sykling under OL 1912 i Stockholm. Han kom på tredjeplass på 320 kilometer landevei bak Rudolph Lewis fra Sør-Afrika og britiske Frederick Grubb.

Han var med på det amerikanske laget som kom på tredjeplass i lagkonkurransen over 320 kilometer landevei bak Sverige og Storbritannia. De andre syklistene på laget var Albert Krushel, Alvin Loftes og Walter Martin. Det ble kun kjørt et ritt under OL i 1912. I lagkonkurransen ble tidene til de fire beste syklistene på hver nasjon summert og laget med den beste tiden sammenlagt vant. Syklistene fra USA som kom på andreplass kom individuelt på plass nummer 3,11, 13 og 17.

OL-medaljer
-----------

* 1912 Sveriges flagg Stockholm - Bronse Bronse i sykling, 320 kilometer landevei
* 1912 Sveriges flagg Stockholm - Bronse Bronse i sykling, 320 kilometer landevei lagkonkurranse (USA)

Eksterne lenker
---------------

* (en) Carl Schutte – Olympics.com Rediger på Wikidata

* (en) Carl Schutte – Olympic.org Rediger på Wikidata

* (en) Carl Schutte – Olympedia Rediger på Wikidata

* (en) Carl Schutte – Sports-Reference (OL-resultater – arkivert) Rediger på Wikidata

* (en) Carl Schutte – databaseOlympics.com (arkivert) Rediger på Wikidata

* (en) Carl Schutte – ProCyclingStats Rediger på Wikidata

* (en) Carl Schutte – Cycling Archives Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
***Gratiana*** er en slekt biller som tilhører familiegruppen bladbiller (Chrysomelidae).

Utseende
--------

Ganske små, ovale, halvblanke, brungule (i alle fall på døde eksemplarer) skjoldbiller, sjeldnere grønnlige. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er noe utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen oval, bredest noe bak dekkvingenes rot. Dekkvingene er noe langstrakte og nesten jevnbrede. Pronotum er rundet, dekkvingenes "skuldre" noe framskytende. Oversiden er kraftig punktert, med regelemessige punktrader på dekkvingene midtre del.

Levevis
-------

Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen. Disse artene lever på planter i søtvierfamilien.

Utbredelse
----------

Slekten er vidt utbredt fra Texas i nord til det nordlige Argentina i sør.

Systematisk inndeling
---------------------

Den systematiske plasseringen av gruppen skjoldbiller er uavklart, den har tradisjonelt vært regnet som en underfamilie av bladbiller, slik som i denne oversikten. Mens enkelte plasserer den inn som en stamme (tribe) i delgruppe Hispinae, som tradisjonelt har vært regnet som søstergruppe til skjoldbillene, eller motsatt blir Hispinae plassert som en undergruppe (da kalt Hispini) av skjoldbillene.

**Treliste**
* orden **biller** (Coleoptera)
	+ underorden **Polyphaga**
		- overfamilie **Chrysomeloidea** Latreille, 1802 (=Phytophaga)
			* familien bladbiller (Chrysomelidae Latreille, 1802)
				+ underfamilien **Skjoldbiller**, Cassidinae Stephens, 1831
					- stamme (tribe) **Cassidini** Gyllenhal, 1813 – eneste gruppe som er representert i Europa
						* slekten ***Gratiana*** Spaeth, 1913
							+ *Gratiana boliviana* Spaeth, 1926
							+ *Gratiana conformis* (Boheman, 1854)
							+ *Gratiana graminea* (Klug, 1829)
							+ *Gratiana insculpta* (Boheman, 1855)
							+ *Gratiana lutescens* (Boheman, 1854)
							+ *Gratiana pallidula* (Boheman, 1854)
							+ *Gratiana spadicea* (Klug, 1829)

Referanser
----------

Litteratur
----------

* Borowiec, L. 1999. *A world catalogue of the Cassidinae (Coleoptera: Chrysomelidae)*. Biologica Silesiae, Wroclaw.
* *Cyclocassis* på ITIS

Eksterne lenker
---------------

* (en) *Gratiana* i Encyclopedia of Life Rediger på Wikidata

* (en) *Gratiana* i Global Biodiversity Information Facility Rediger på Wikidata

* (en) *Gratiana* hos ITIS Rediger på Wikidata

* (en) *Gratiana* hos NCBI Rediger på Wikidata

* (en) *Kategori:Gratiana* – bilder, video eller lyd på Wikimedia Commons Rediger på Wikidata
* Cassidinae of the world – an interactive manual (Coleoptera: Chrysomelidae)
* (en) Cassidinae – kategori av bilder, video eller lyd på Commons
**Den Danske Filmskole** er en videregående kunstnerisk utdannelsesinstitusjon i Danmark som er underlagt Kulturministeriet og som ivaretar utdannelsene innenfor film- og TV-produksjon samt andre medierelaterte produksjoner. Skolen har cirka 100 elever og ledes fra 1. mai 2021 av rektor Tine Fischer. Skolen ligger på Holmen i København, og er Danmarks eneste statlige videregående utdannelse innenfor film- og TV-produktsjon.

Historie
--------

Skolen ble etablert i 1966 under Det Danske Filminstitut med filminstruktør og -teoretiker Theodor Christensen og Jens Christian Lauritzen som drivkreftene bak etableringen og med sistnevnte som institusjonens første rektor. I 1988 ble skolen en uavhengig institusjon og i 1998 ble skolen–som til da hadde vært spredd på flere ulike steder–flyttet til sine nåværende lokaler på Holmen.

Rektorer
--------

| År | Rektor |
| --- | --- |
| 1966–1969 | Jens Christian Lauritzen |
|  ? |  ? |
| 1975–1982 | Henning Camre |
| 1992–2014 | Poul Nesgaard |
| 2014–2019 | Vinca Wiedemann |
| 2019–2021 | Poul Nesgaard (midl.) |
| 2021– | Tine Fischer |

Tidligere elever (utvalg)
-------------------------

* Lars von Trier
* Stefano González
* Vladimir Oravsky

Referanser
----------

1. ↑  
«Ny rektor for Filmskolen» **(dansk)**. Pressemeddelelse / Kulturministeriet. 8. februar 2021. Arkivert fra originalen 8. juli 2022. Besøkt 8. juli 2022. «Kulturminister Joy Mogensen har ansat en ny rektor med stærke rødder i filmbranchen. Fra 1. maj kommer Tine Fischer til at stå i spidsen for Den Danske Filmskole.»

Eksterne lenker
---------------

* (da) Offisielt nettsted Rediger på Wikidata

Portal: Danmark

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** VIAF
 |
**David Ryding** (født 5. desember 1986) er en britisk alpinist. Han konkurrerer i slalåm.

Han debuterte i verdenscupen i alpint i Alta Badia 21. desember 2009. Ryding deltok for Storbritannia i vinter-OL 2010 og oppnådde en 27.-plass i slalåm som beste resultat. Han deltok også i vinter-OL 2014 og oppnådde en 17.-plass i slalåm som beste resultat. I desember samme år fikk han en fin 17.-plass i WC-cupen i Åre. Flere plasseringer blant de 30 beste gjorde at han fullførte sesongen 2014/15 som nummer 30 sammenlagt i slålåmcupen. Rydings karriere skjøt fart i 2016-sesongen da han tok poeng i alle renn utenom Kitzbühel der han kjørte ut i 2. omgang. Han endte på 22.-plass i slalåmcupen. Han fikk sin første topp ti-plassering i verdenscupen da ble nummer seks i slalåm i Levi 13. november 2016. I sesongen 2016/17 tok han verdenscuppoeng i ti av elleve renn og fikk sitt til da beste resultat med andreplass i Kitzbühel 22. januar 2017. Han ble nummer åtte i slalåmcupen denne sesongen.

I slalåmrennet under Hahnenkammrennene i Kitzbühel 22. januar 2022 vant han sin første verdenscupseier. Han ble dermed den første briten til å vinne et verdenscuprenn i alpint.

Under Vinter-OL 2022 i Beijing, ble han nummer 13 i slalåm.

Pallplasseringer i verdenscupen
-------------------------------

| Dato | Sted | Disiplin | Plassering |
| --- | --- | --- | --- |
| 22. januar 2017 | Østerrikes flagg Kitzbühel | Slalåm | 2 |
| 1. januar 2019 | Norges flagg Oslo | Parallellslalåm | 2 |
| 10. januar 2021 | Sveits’ flagg Adelboden | Slalåm | 3 |
| 22. januar 2022 | Østerrikes flagg Kitzbühel | Slalåm | 1 |

Referanser
----------

1. ↑  Sørhus, Martine (22. januar 2022). «Norsk jubel i Kitzbühel – Braathen og Kristoffersen på pallen». *NRK*. Besøkt 22. januar 2022.
2. ↑  «Britiske Ryding (35) vant - Braathen på 2. plass». *www.vg.no*. Besøkt 23. januar 2022.
3. ↑  «Alpine skiing - Results Book» (PDF). Arkivert fra originalen (PDF) 20. februar 2022. Besøkt 23. februar 2021.

Eksterne lenker
---------------

* (en) David Ryding – Olympics.com Rediger på Wikidata

* (en) David Ryding – Olympic.org Rediger på Wikidata

* (en) David Ryding – Olympedia Rediger på Wikidata

* (en) David Ryding – Sports-Reference (OL-resultater – arkivert) Rediger på Wikidata

* (en) David Ryding – Storbritannias olympiske komité Rediger på Wikidata

* (en) David Ryding – FIS (alpint) Rediger på Wikidata

* (en) David Ryding – ski-db.com Rediger på Wikidata

|  |  |
| --- | --- |
| Oppslagsverk/autoritetsdata | Geni **·** VIAF **·** GND **·** BBC Things
 |
***Den Blå Avis*** og ***dba.dk***er Danmarks største formidler av kjøp og salg mellom privatpersoner. Selskapet ble i 1981 startet av Jac Nellemann, som etter utgivelsen av den første utgaven av avisen fikk Karsten Ree som partner. I dag eies av Den Blå Avis av eBay. Selskapet sysselsetter cirka 200 ansatte, og holder til i Århus og Frederiksberg. 

6. oktober 2008 ble det offentliggjort at *Den Blå Avis*, herunder det dba.dk og bilbasen.dk ble solgt til amerikanske eBay for en samlet pris på 2,1 milliarder danske kroner.

dba.dk har mer enn 1 200 000 unike besøkende per måned[] og er derfor en av de største handelssider i Danmark.

Historie
--------

* 1981: avisen lanseres for første gang
* 1995: Avisen lanserer en online markedsplass, dba.dk på nettet
* 1996: Vinner av Det gyldne @ – E-handelsprisen
* 2006: Shoppit åpnet
* 2007: Avisen går fra betaling til gratisavis
* 2007: Vinner av E-handelsprisen – Købmandsprisen
* 2007: Vinner av Webchamp – Beste navigering på nett
* 2008: Dba.dk blir gratis
* 2008: Den Blå Avis selges til eBay
* 2014: Avisen utgis for siste gang

Referanser
----------

1. ↑  "Den Blå Avis-ejer scorer kassen" Arkivert 9. oktober 2008 hos Wayback Machine. epn.dk, 6. oktober 2008

Eksterne lenker
---------------

* *Den Blå Avis'* nettsted

  


|  |  |
| --- | --- |
| Oppslagsverk/autoritetsdata | Store Danske Encyklopædi
 |
**Guo Jinlong** (kinesisk: 郭金龙; pinyin: *Guō Jīnlóng*; født i juli 1947 i Nanjing i Folkerepublikken Kina) er en kinesisk politiker. Han var borgermester i Beijing frem til 25. juli 2012.

Han har sin høyere utdannelse fra fysikkfaktultetet ved Nanjinguniversitetet, med slutteksamen i 1969. Han ble medlem av det kinesiske kommunistparti i 1979, og ble sendt til provinsen Sichuan. 

I 1993 ble han sendt til Lhasa der han ble visesekretær for kommunistpartiets avdeling i Tibet, og endte opp som sekretær (partisjef) fra 2000 til 2004. Han spilte en sentral rolle i arbeidet for å få bygget Qingzang-jernbanen. 

Han dro fra Tibet for å bli sekretær for kommunistpartiet i provinsen 2004, og ble formann for den stående komité for Anhuis folkekongress i 2005. 

Etter at Wang Qishan gikk av som borgermester for Beijing, overtok Guo som fungerende borgermester den 30. november 2007, og rykket opp som borgermester i 2008. Den 25. juli 2012 fratrådte han etter kritikk om at ben edre håndtering av storflommen i juli kunne ha reddet menneskeliv.

Eksterne lenker
---------------

* (en) Guo Jinlong hos China Vitae Rediger på Wikidata
* Biografi, (Xinhua)
**Richard «Dick» McKee** (irsk **Risteárd Mhic Aodha**; født 4. april 1893 i Dublin, drept 21. november 1920 på Dublin Castle) var offiser i IRA.

Liv og virke
------------

### Bakgrunn

Richard McKee ble født i Phibsborough Road i Dublin. Etter skolegang begynte han som lærling hos forleggeren Gill & Son, og deretter jobbet han en tid som komponist. I 1913 ble han medlem av Irish Volunteers, og gjorde tjeneste i 2. bataljon i Dublinbrigaden.

### Påskeopprører

Under påskeopprøret var han stasjonert ved Jacob's Biscuit Factory under Thomas MacDonaghs kommando. Han ble arrestert etter at opprøret ble slått ned, og etter et kort opphold i Knutsford ble han satt i Frongoch interneringsleir.

Etter løslatelsen ble han tatt inn i IRA og forfremmet. Han ble først kaptein med ansvar for et kompani, så kommandant for 2. bataljon og til sist brigadér for Dublinbrigaden. I kraft av denne stillingen var han også del av staben ved IRAs hovedkvarter, som inkluderte blant annet Michael Collins og Richard Mulcahy. Sammen med de to var McKee en av arkitektene bak strategien med *flying columns*, mobile enheter som kunne angripe mål og så raskt trekke seg tilbake. I 1918 ble han fengslet for en kortere periode i Dundalk, mens han var IRAs treningsdirektør.

### Den irske uavhengighetskrig

Under den irske uavhengighetskrig kjempet han aktivt, og var en rekke ganger nær ved å bli tatt til fange eller drept. Han var i aktiv tjeneste, og beveget seg mellom sikre hus hvor IRA-soldater kunne leve i skjul mellom aksjoner.

Den 21. november 1920, kjent som Bloody Sunday, ble han arrestert etter å ha blitt angitt av en tidligere soldat i British Army, «Shankers» Ryan. Han ble ført til Dublin Castle, hvor han sammen med Peadar Clancy ble avhørt, angivelig under tortur. Sammen med de to var også Conor Clune, som ikke hadde tilknytning til IRA men som hadde blitt arrestert fordi han befant seg på galt sted til gal tid. Sent på kvelden ble de tre skutt av fangevokterne, angivelig under fluktforsøk. Denne forklaringen var det få som satte lit til, og den vanlige oppfatningen er at de ble likvidert som hevn for drapene på fjorten britiske etterretningsagenter og informanter tidligere samme dag.

McKee og Clancy ble gravlagt fra St. Marys pro-katedral i Dublin, med den irske trikoloren drapert over kistene. Begge ble stedt til hvile på Glasnevin gravlund.

McKee Barracks i Dublin har navn etter Dick McKee.

Referanser
----------

1. ↑   Dictionary of Irish Biography, oppført som Dick (Richard) McKee, Dictionary of Irish Biography-ID 005715[Hentet fra Wikidata]

Litteratur
----------

* Sean O'Mahony, *Death in the Castle: Three murders in Dublin Castle 1920*. 1916/1921 Club

|  |  |
| --- | --- |
| Oppslagsverk/autoritetsdata | Dictionary of Irish Biography **·** Prabook **·** VIAF
 |
Avon ved Royal Shakespeare Theatre i Stratford-upon-Avon, Warwickshire
**Avon** er en elv som renner gjennom eller er grenseelv til Gloucestershire, Leicestershire, Northamptonshire, Warwickshire, Worcestershire i Midlands i England. Den er også kjent som *Upper Avon*, *Warwickshire Avon* (etter grevskapet den har hoveddelen av sitt løp i) eller *Shakespeares Avon* (fordi den renner gjennom Stratford-upon-Avon hvor Shakespeare ble født. Navnet er en anglifisering av det walisiske *afon*, som betyr «elv». Avon er 137 kilometer lang, med et nedbørfelt på 2 670 km².

Elveløpet
---------

Avon har sitt utspring nær Naseby i Northamptonshire. De første kilometrene, fra Welford til Dow Bridge ved Watling Street, er den grenseelv mellom Northamptonshire og Leicestershire. Den har på denne strekningen blitt demmet opp i Stanford Reservoir. 

Elven renner så videre mer eller mindre i vest-sørvestlig retning, rett nord for Cotswold Edge og gjennom Vale of Evesham. Den passerer Welford, Rugby, Wolston, Leamington Spa, Warwick, Stratford-upon-Avon, Welford-on-Avon, Bidford-on-Avon, Evesham og Pershore. Avon renner så ut i Severn ved Tewkesbury. 

Bielvene til Avon inkluderer Leam, Stour, Dene, Arrow, Swift, Alne, Isonbourn, Sherbourne og Swilgate, samt en rekke mindre bekker.

Eksterne lenker
---------------

* (en) River Avon, Warwickshire – kategori av bilder, video eller lyd på Commons Rediger på Wikidata

Avon ved Fladbury

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Nationalencyklopedin **·** VIAF **·** LCCN **·** GeoNames
 |
**David Adeang** (født 24. november 1969) er en naurisk politiker. Han var en av grunnleggerne av Naoero Amo («Nauru først»), landets eneste suksessfulle parti.

Adeang begynte sin politiske karriere som advokat. I parlamentvalget i mai 2003, midt i det politiske og økonomiske kaoset, fikk Naoero Amo 3 av de 18 setene, og Adeang var en av de innvalgte. Naoero Amo inngikk en koalisjon med Ludwig Scotty og hans tilhengere. Scotty ble president, og Adeang finansminister. Han var imidlertid bare finansminister i tre måneder, da Scottys regjering falt i august 2003, og Kinza Clodumar ble finansminister.

I april 2004 ble Adeang siktet for oppvigleri sammen med Kieren Keke og Fabian Ribauw etter en protest på Naurus flyplass, men siktelsen ble raskt droppet. I juni 2004 gikk Clodumar og Naoero sammen for å få Scotty gjenvalgt som president. Clodumar forble finansminister, mens Adeang ble justis- og utenriksminister. En ting som er interessant ved at han ble utenriksminister er at han er Naurus første utenriksminister som ikke er president på samme tid; det er en post som presidenten har hatt siden Nauru ble uavhengig i 1968. Adeang hadde ikke problemer med å bli gjeninnvalgt til parlamentet fra Ubenide-valgkretseni valget oktober 2004. En måned senere forlot han posten som justisminister, men ble finansminister, og forble utenriksminister.

Portal: Nauru
Dave Pirner
**David Anthony Pirner** (født i Green Bay i Wisconsin i 16. april 1964) og kjent som vokalisten i Soul Asylum. Dave Pirner bor i Minneapolis i Minnesota.

Han lærte å spille trommer, og startet et punk band med sine venner Dan Murphy (gitar) og Karl Mueller (bass). Så begynte han å spille gitar og ble vokalisten. Grant Young ble med i bandet og spilte trommer. Mange mente at bandet (Soul Asylum) var slapt og dårlig.[] Etterhvert slo de gjennom med låtene Runaway Train og Black Gold, som hørte til albumet Grave dancer's union i 1992. Det ble solgt 2 millioner kopier av albumet.[] De byttet også ut Grant Young med Sterling Cambell. De sa at Grant ikke likte å dra på turnéer og at han lagde mye bråk.[]

Soul Asylum ble mer og mer populær. Dave Pirner begynte å hjelpe andre artister med å skrive sanger.
Så etter de hadde lagd 5 album og vært på turneer, tok de en pause.
Da flyttet Dave til Orleans. han ville spille in en plate, men de andre i bandet kunne ikke komme ned der så da bestemte Dave seg for å lage sitt eget album. Han spilte inn sanger han hadde skrivd mens han var på turné med Soul Asylum.
Når han hadde tid dro han til studioet og spilte og sang inn sangene hans. Albumet heter "Faces and Names".
Dave Har også et barn sammen med Karen Brady, som heter Elijah Ray Pirner.

Etter 8 år begynte Soul Asylum med et nytt album.
dessverre så døde Karl Mueller av hals kreft som han har kjempet mot i mange år. han døde i hjemme sitt i Minneapolis den 17. juni 2005.
Han ble bare 41 år.
De fikk en ny bass spiller som heter Tommy Stinson og Michael Bland som spiller trommer, Dan og Dave er vokalistene og spiller gitar.

Filmbiografi
------------

* Twister (1997) – Miss This
* Chasing Amy (1997)- Lucky One og We 3
* Clerks (1994) – I can't Even Tell
* Clerks II (2006) – Misery
* Jay and Silent Bob strike back (2001) – Tube of Wonderful
* Dave har også lagd musikk til Justice (2006).
* Han hadde også en liten rolle i Reality Bites der han var Phineas.

Diskografi
----------

* Faces & Names, (2002)

Referanser
----------

1. ↑   Social Networks and Archival Context, SNAC Ark-ID w6j67snj, besøkt 9. oktober 2017[Hentet fra Wikidata]
2. ↑   Internet Movie Database, IMDb-nummer nm0685216, besøkt 21. juli 2015[Hentet fra Wikidata]

Eksterne lenker
---------------

* (en) Dave Pirner på Internet Movie Database Rediger på Wikidata

* (en) Dave Pirner hos The Movie Database Rediger på Wikidata
* (en) Dave Pirner på Apple Music Rediger på Wikidata

* (en) Dave Pirner på Discogs Rediger på Wikidata

* (en) Dave Pirner på MusicBrainz Rediger på Wikidata

* (en) Dave Pirner på Spotify Rediger på Wikidata

* (en) Dave Pirner på Songkick Rediger på Wikidata

* (en) Dave Pirner på Genius — sangtekster Rediger på Wikidata

* (en) Dave Pirner på AllMusic Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** NKC **·** MusicBrainz **·** Discogs **·** AllMusic
 |
**Scottish Aviation Pioneer** var et STOL en-motors, høyvinget sambands- og ambulansefly produsert av Scottish Aviation i Prestwick i Skottland. Det hadde enmanns b estening og plass til fire passasjerer.

Konstruksjon og utvikling
-------------------------

**Pioneer** var planlagt for å møte kravene fra Det britiske luftfartsministerium for et lett samband- og ambulansefly. En tre-seters prototype ble bygget og utstyrt med de Havilland Gipsy Queen motor på 240 HK. På grunn av prototypens lave ytelse førte det til at flyet ikke ble bestilt av RAF og Scottish bestemte seg for en utgave med sterkere motor og å satse på det sivile marked

Prototypen til Pioneer II ble utstyrt med en Alvis Leonides motor på 520 HK. og fløy første gang den 5. mai 1950. **Pioneer II** hadde fremragende STOL-egenskaper og dette resulterte i ordre fra RAF for en modell som ble betegnet som **Pioneer C.C.1**. Det ble bygget i alt 69 fly, uten at noen ble solgt på det sivile marked.

Flyet i bruk
------------

RAF brukte Pioneer for slike oppgaver som evakuering av sårede under geriljakrigen i Malaysia, i Aden og på Kypros. Med sine uvanlige store flaps var flyet i stand til å operere på korte, upreparerte landingsstriper og kunne ta av på 70 meter og lande på 60 meter. Pioneer forble operativ i et mindre antall frem til 1969. Pioneer ble også brukt av Royal Ceylon Air Force og Royal Malaysian Air Force.

Varianter
---------

* **Pioneer** : Fire-seters STOL-transportfly med 240 HK (179 kW) de Havilland Gipsy Queen 32 stempelmotor
* **Pioneer 2** : Fem-seters STOL-transportfly med 520 HK (388 kW) Alvis Leonides stjernemotor.
* **Pioneer CC Mk 1** : Fem-seters ambulanse og kommunikasjonsfly for RAF.

Operatører
----------

* Sri Lankas flagg (Ceylon) Royal Ceylon Air Force - (fire fly)
* Malaysias flagg Royal Malaysian Air Force - (ni fly)
* Storbritannias flagg Royal Air Force

Eksterne lenker
---------------

* Scottish Aviation (Prestwick) Pioneer 1947
*For Dave Stewart fra Eurythmics se David A. Stewart*

**Dave Stewart** (født 27. januar 1972 i Edinburgh, Skottland) var trommeslager for Fish, Deacon Blue, John Young Band, Donnie Munro og Camel.

Han begynte sin musikalske karriere med mange lokale band ved siden av sin jobb i en trommebutikk som han fikk da han var 16 år. Da han ble ferdig med skolegangen spilte han mye med jazzinfluerte grupper og storband, siden han også kan lese musikk. I 1994 ble han plukket opp av Fish og spilte med flere kjente navn som Mickey Simmonds og David Paton. I 1997 ble Stewart med på turné med Camel som også resulterte i albumet *Rajaz* som ble spilt inn i USA i 1998 og utgitt i 1999. Det samme året var han med på innspillingen av Colin Bass sitt soloalbum *"An Outcast of the Islands"* som ble innspilt i Polen sammen med kjente polske progrockband som *Quidam* og *Abraxas*. Deretter fulgte en turné i Europa og et påfølgende livealbum.

Stewart har også bemerket seg som musiker i cabaretlignende teaterforestillinger på turné rundt omkring i Storbritannia. I dag bor Dave Stewart i West Lothian, Skottland, hvor han er daglig leder for en trommebutikk i Glasgow ved siden av å bidra på turné for *John Young Band*.

  


|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** SUDOC
 |
**Avro 618 Ten** eller **X** var et tre-motors passasjerfly fra 1930-tallet. Det var en britisk lisensprodusert kopi av Fokker F.VIIB/3m.

Utvikling
---------

I 1928 inngikk Avro en avtale med Fokker om lisensproduksjon av Fokkers vellykkede F.VIIB/3m for salg innen Det britiske imperiet (unntatt Canada).

Avros modellbetegnelse **618 Ten** ble tatt i bruk fordi flyet hadde kapasitet for åtte passasjerer med to manns besetning. Flyet ble først vist på et flystevne i England i 1929.

Flyet i bruk
------------

### Australia

Aviation Pioneers Memorial at Cooma (New South Wales), Australia, med vrakdeles fra *Southern Cloud*
Det første fem fly ble solgt til det nystartede Australian National Airways startet av Charles Kingsford Smith og Charles Ulm og ble tatt i bruk 1. januar 1930 på en rute Brisbane-Sydney og senere på strekningen Melbourne-Sydney. De fem flyene var: 

VH-UMF *Southern Cloud*
VH-UMG *Southern Star*
VH-UMH *Southern Sky*
VH-UMI *Southern Moon*
VH-UNA *Southern Sun*
To av disse gikk tapt i havarier allerede første driftsår: *Southern Cloud* i De australske Alper den 21. mars 1931 (vraket ble først funnet i 1958) og *Southern Sun* i British Malaya i november 1931 under den første postflyvningen til United Kingdom. Selskapet innstilte deretter driften og gjenværende fly solgt.

*Southern Moon* ble ovetatt av Charles Ulm og bygget om i 1933 for langdistanse flyvninger og utstyrt med 330 hp (250 kW) Wright Whirlwind stjernemotor. Den gjenoppstod som VH-UXX *Faith in Australia* og ble brukt under en konkurranseflyvning England – Australia. 
De andre to ble solgt til et annet australsk selskap. 
Den siste gjenværende var i drift så sent som i 1941 da den ble brukt under evakuering fra Ny-Guinea

### Storbritannia og andre steder

Fire 618 Ten ble levert direkte til britiske kunder, to til Imperial Airways i og ble chartered til Iraq Petroleum Transport Company før de returnerte til England i 1933. En ble solgt til Midland & Scottish Air Ferries og en til Indian State Airways for bruk av Viceroy of India. I alt var det et tyvetalls kunder i de tidligere britiske kolonier som anskaffet flyet.

Eksterne lenker
---------------

* Avro 618 Ten VH-UMG—Image collection of Ed Coates
**Scott Thoe** (født 5. august 1947) er en amerikansk kunstner som er virksom i Norge. Han er representert ved nasjonalgalleriene i Warszawa og Gdańsk. I Norge er han mest kjent for sine offentlige utsmykninger på bygninger. Per 2015 driver han Galleri 2 i Stamsund sammen med sin kone, tekstilkunstneren Vebjørg Hagene Thoe.

Liv og virke
------------

Han er født i Minnesota, og tok utdannelse i litteratur ved universitetene i Washington og Harvard (M.A. Ph.D.) før han fullførte sin kunstutdannelse ved kunsthøyskolen i Kiel i Tyskland og kunstakademiet i Kraków i Polen. Han reiste til Norge på 1960-tallet av blant annet politiske grunner, men også for å få inspirasjon fra Nordens natur. Han gjorde seg straks kjent med lokalbefolkningen og etablerte seg omsider som lokalkunstner i fiskebygden Stamsund.

Etter hvert har han utviklet seg han til å bli en av Nord-Norges mest kjente kunstnernavn, hans utsmykking av Ballstad Slipphall i 1992 som ble verdens største veggmaleri bidro og til dette. Mest kjent er han for prosjektet «Tank for Peace», eller «Fredsbrua» som den kalles på norsk. Prosjektet går ut på å lage en bru med et femsifret antall stridsvogner, slik at man skal slippe å ruste dem ned, noe som vil føre til store miljøskader.

Dette prosjektet førte til at han fikk besøke Dumaen i Moskva og komme i møter med Mikhail Gorbatsjov. I samme forbindelse forsøkte han å få i stand en kongress i Lofoten med Norges toppledere og Mikhail Gorbatsjov. Prosjektet er ikke ennå realisert, men er fortsatt i full gang. Hvert år sender han kalendre både til tidligere president i Sovjetunionen Mikhail Gorbatsjov og tidligere visepresident i USA, Walter Mondale.

> Scott Thoe er den mannen som har tenkt dei galnaste tankane som nokon gong er blitt tenkt i Nord-Norge, er det blitt sagt, mellom andre av meg. Og større ros kan vel ikkje gjevast til ein person i ein landsdel der folket er kjent for sine galskapar og stolt av det.
> 
> 
> Jahn-Arill Skogholt, Oktober 1995
> 
>

Referanser
----------

1. 1 2  «Scott Thoe, biografi», eget nettsted
2. ↑  Vebjørg Hagene Thoe, kunstnerens nettsted
3. ↑  «What to do white old Tanks? Scott Thoe will make a bridge of 29 000 tanks from disarm projects», *Flickr*
4. ↑  Tonstad, Per Lars (10. mai 1998): «Gorbatsjov på billigsalg», Dagbladet. Sitat: «Rett foran nesa på pengesterke utfordrere klarte fredsaktivisten og eventyreren Scott Thoe å kapre eks-president Mikhail Gorbatsjov - på billigsalg!»
5. ↑   Johansen, Hugo (14. desember 2012): «Kunst 'in space'», *Lofotposten*
6. ↑  «Days of ART and Love 2008» Arkivert 2. april 2015 hos Wayback Machine. *Daysofartandlove.dk*

Eksterne lenker
---------------

* Galleri2
* Scott Thoes nettsted

|  |  |
| --- | --- |
| Oppslagsverk/autoritetsdata | Norsk kunstnerleksikon **·** KulturNav
 |
Adam og Eva med erkeengelen Rafael. Dorés bilde til Miltons *Paradise Lost*, 1866
***Herskermaktenes natur*** er et gnostisk skrift fra 200-tallet. 

Verket er en gnostisk tolkning av den jødisk-kristne skapelseshistorien fra første Mosebok kapittel 1-6, med vekt på å rette opp de kristne «misforståelsene». Selv om teksten har en anti-jødisk tendens, forutsetter den god kjennskap til både jødiske skrifter og gnostisk tolkningstradisjon. *Herskermaktenes natur* er på samme måte som *Johannes' hemmelige bok* preget av setianismen. Setianisme er en moderne samlebetegnelse på en gruppe gnostiske skrifter fordi «Adam og Evas sønn Set der regnes som stamfar til gnostikernes åndelige slekt, og også opptrer som frelser. Et annet fellestrekk er at mange av tekstene gir alternative tolkninger til Første Mosebok.» 

I tillegg til nytolkningen av skapelseshistorien inneholder skriftet en original historie om *Norea*, som skal være Evas datter og Sets søster, men som ikke er nevnt i første Mosebok. En kvinnelig heltinne er sjeldent i gnostiske tekster, men Norea opptrer også i Nag Hammadi-skriftene *Tanken på Norea* og *Om verdens opprinnelse*. «I *Herskermaktenes natur* ønsker Mørkets makter å voldta Norea for å få makt over hennes åndelige sjel, men hun redder seg ved å rope opp til Gud. Engelen Eleleth kommer til henne, og han forteller henne om hvordan verden er blitt til, om den onde og dumme skaperguden og ikke minst om Noreas egen opprinnelse hos Faderen, den øverste gud. Å erkjenne denne opprinnelsen er å innse sin udødelighet.»

Skriftet, som er en koptisk oversettelse av en gresk original, ble oppdaget i *Codex II* blant Nag Hammadi-skriftene i 1945. Teksten er gjengitt på norsk i samlingen *Gnostiske skrifter*, 2002.

Referanser
----------

1. ↑  Fremstillingen og sitat er hentet fra Gilhus' og Thomassens innledning til *Gnostiske skrifter*.

|  |  |
| --- | --- |
| Oppslagsverk/autoritetsdata | Encyclopædia Britannica **·** GND
 |
**Knud Ovesen Gjedde til Vadskærgaard** (død ca. 1708) var en dansk-norsk embedsmann som var amtmann i Nordland og Finnmark i 1670-årene. Familienavnet skrevet *Gjedde* er en moderne skriveform, ettersom det i samtiden skrevet *Giedde* eller *Gedde*.

Oppvekst
--------

Knud var sønn av Ove Gjedde (1594–1660) og Dorthe Knudsdatter Urne (1600–1667).

Faren var dansk lensherre i Norge fra han giftet seg i 1622, til 1660. Akkurat når og hvor Knud er født og oppvokst er ikke kjent. Men i 1651 ble Knud opptatt (immatrikulert) ved en skole i italienske Siena, da han neppe var under femten år, så han må ha vært født før 1635. I 1630-årene var faren lensherre i Brunla len og sjef ved Kongsberg Sølvverk, så kanskje Knud var herfra.

Jobb for kongen
---------------

Etter reisingen i Europa ble han hoffjunker i 1655, en jobbtittel man gir til adelige når de arbeider ved hoffet. Så var han noen år i det militære, 1657–1659 som rittmester ved kongens «livregiment» (Den Kongelige Livgarde) under Karl Gustav-krigene, da faren (Ove) satt fengslet på Malmøhus. I 1658 hadde han vært utnevnt til «oberstvaktmester» ved det «Søndenfjeldske Armee», som holdt til i sørlige deler av dagens Norge. Fra 1659 var han major i Norge og i 1661 med på å signere en suverensakt (Enevoldsarveregjeringsakten).

Amtmann i Norge
---------------

Fra 1669 til 1686 var Knud Gedde den første amtmann i Nordlandenes amt, som den gangen også omfattet Senjen og Tromsø fogderi. I tillegg var han amtmann i Vardøhus Amt 1680–82 inntil kontrollen ble lagt til Bergen.

Liste over Nordlands fylkesmenn
liste over Finnmarks fylkesmenn
Han bodde i «amtmannsgården» på Bodøgård som er et par kilometer sør for dagens by Bodø.

Tilbake i Danmark
-----------------

Han hadde i 1678 blitt kanselliråd. Etter årene nordpå flyttet han til Danmark og ble amtmann i Silkeborg amt og i Mariager amt. 

Knud var gift først med Ide Bjelke (1644–1665) fra Christiania (dagens Oslo). Hun var datter av Ove Bjelke. Så giftet han seg i 1671 med Lene Kaas (1653–1720) som han fikk mange barn med.

Han kjøpte Vadskjærgaard i Skodborg Herred, men mistet det i 1697, så han gikk hen og kjøpte seg Hastrup Hovedgård i Thyregod, som i 1706 ble solgt til Knuds førstefødte sønn med Lene, som var Fredrik Christian Gjedde (1671–1733).

Referanser
----------

1. ↑   Eneveldets menn i Norge, side(r) 175[Hentet fra Wikidata]
2. ↑  Tor Weidling, red. (2000). *Eneveldets menn i Norge: sivile sentralorganer og embetsmenn 1660-1814*. Riksarkivaren, Oslo: I samarbeid med Messel forl. s. 175. ISBN 8254800650.
3. ↑  Knud Gjedde fra finnholbek.dk, sist lest den 19. juli 2018.

|  |  |
| --- | --- |
| Oppslagsverk/autoritetsdata | Geni
 |
**Almindelig borgerlig Straffelov (Straffeloven)** var en norsk lov som inneholdt de mest sentrale bestemmelsene om straff. Den ble sanksjonert 22. mai 1902, trådte i kraft 1. januar 1905 og gjaldt frem til straffeloven av 2005 trådte i kraft 1. oktober 2015.

Straffeloven av 1902 besto av tre deler. Første del omhandlet generelle bestemmelser som var felles for alle lovbrudd, andre del forbrytelser, tredje del forseelser. Med mindre annet var sagt, gjaldt de alminnelige bestemmelsene også for alle straffebestemmelser i andre lover. Den ble satt i kraft av en egen ikrafttredelseslov. Loven ble endret en rekke ganger. Mange av endringene ble utredet av et sakkyndig utvalg, Straffelovrådet, før 1949 kalt Straffelovkomitéen.

1902-loven var i stor grad verket til professor og riksadvokat Bernhard Getz som ledet straffelovkommisjonen av 1895. Lovens forløper var kriminalloven av 1842 og før dette fantes strafferettslig lovverk i Christian Vs Norske Lov fra 1687.

Referanser
----------

1. ↑  Odelstingets vedtak 16. desember 1997, Besl. O. nr. 17 (1997–98)
2. ↑  Lov 28. november 1903 om forandring i lov af 22de mai 1902 om den almindelige borgerlige straffelovs ikrafttræden. (Besl. O. nr. 10 (1903/1904))
3. ↑  Justis- og beredskapsdepartementet (01.10.2015): Ny straffelov på plass i dag
4. ↑  Lov om den almindelige borgerlige Straffelovs Ikrafttræden av 22. mai 1902 nr. 11

Eksterne lenker
---------------

* Straffeloven 1902 – Lovdatas hjemmeside med lovteksten.
**Almere** er en kommune og by i provinsen Flevoland i Nederland. Kommunen grenser til Lelystad og Zeewolde. Byen Almere er delt i flere bydeler som Almere-Centrum, Almere-Haven, Almere-Parkwiijk og Almere-Buiten.

Almere er en av de nyeste byene i Nederland. Det første huset sto først ferdig i 1976, og Almere ble en kommune i 1984. Det er den største kommunen i Flevoland etter innbyggertall og den sjuende største i Nederland. I oktober 2007 la byrådet i Almere frem planer om å utvide byen til 350 000 innbyggere innen 2030.

Historie
--------

Almere ligger i IJsselmeerpolderne og landområdet skulle opprinnelig benyttes til jordbruk. Etter andre verdenskrig ble det i stedet lagt fram planer om å huse noen av innbyggerne i den raskt voksende Amsterdam. To byer i polderne Oostelijk Flevoland og Zuidelijk Flevoland ble derfor planlagt. Byen Oostelijk Flevoland ble Lelystad, og byen Zuidelijk Flevoland ble fremdeles kalt *Zuidweststad* på de første tegningene, men i 1970-årene fikk den navnet *Almere*, som var et tidlig navn på Zuiderzee i middelalderen der byen ligger i dag. De første husene i Almere var ferdig i 1976. Byen ble da fortsatt styrt av *Openbaar Lichaam Zuidelijke IJsselmeerpolders* (Z.IJ.P.), med en Landdrost. I 1984 ble Almere offisielt en kommune. Opprinnelig var det tenkt at Almere skulle være en by med flere sentre, men denne planen ble skrinlagt og i stedet ble nabolag som *Tussen de Vaarten* bygget.

Referanser
----------

1. ↑  «Kerncijfers wijken en buurten». *CBS Statline* **(nederlandsk)**. CBS. 2. juli 2013. Besøkt 12. mars 2014.
2. ↑  «Kerncijfers wijken en buurten 2021». *Centraal Bureau voor de Statistiek*. 6. august 2021.

Eksterne lenker
---------------

* (en) Offisielt nettsted Rediger på Wikidata

* (en) Almere – kategori av bilder, video eller lyd på Commons Rediger på Wikidata
* Et kritisk syn på Almere
* Kunstsenter i Almere

|  |  | *Markermeer* (N) | Lelystad (NØ) |  |
| *IJmeer* (V) |  | Zeewolde (Ø) |
|    **Almere**     |
|  |
| Gooise Meren (NH) / *IJmeer* (SV) | *Gooimeer*  Huizen (NH), Blaricum (NH) (S) | *Gooimeer* / Eemnes (UT) (SØ) |

| * v
* d
* r
Kommuner i provinsen Flevoland |
| --- |
| Flevolands flagg | Almere **·** Dronten **·** Lelystad **·** Noordoostpolder **·** Urk **·** Zeewolde | Nederlands flagg |
| Nederland **·** Provinser **·** Kommuner |

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** GeoNames **·** MusicBrainz
 |
Montering av fasade på moderne arkitektonisk bygg, Fornebu.
Fasade av "Neues Kranzler Eck", Berlin.
**Fasade** (fra fransk: *façade*, «ansikt utad», forside) har flere betydninger. Ordet er av samme latinske rot som franske og engelske *face* og brukes om «ansikt utad» også i arkitekturen.

Fasaden er enten den siden av et hus som vender mot gaten (inne i et kvartal) eller den siden hvor hovedinngangen befinner seg. Det blir nesten alltid lagt mest arbeide i fasadeutformingen som blir laget slik at det er klart både hva som er fasade, og i arkitektonisk formspråk hva bygningen er og dens betydning.

Fasadeutformingen har variert etter de rådende stilarter i kunsthistorien.

I overført betydning brukes ordet ofte som spesiell betegnelse for den mest representative side. Uttrykket kan også brukes om personer med flere personlige sider der noen ikke vises i offentlighet.

Referanser
----------

1. ↑  Kunnskapsforlagets ordbok: Fransk-norsk. ISBN 82-573-0188-4

Litteratur
----------

* Ahlstrand, Jan Torsten. (1976): *Arkitekturtermer*. Lund: Studentlitteratur, ISBN 91-44-02852-0

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** GND **·** LCCN **·** NKC **·** BNE
 |
Betechtinkjeda på kartet over AntarktisBetechtinkjedaBetechtinkjedaBetechtinkjeda på kartet over Antarktis
**Betechtinkjeda** er en fjellkjede i Fimbulheimen i Dronning Maud Land. Den er om lag 25 kilometer lang og utgjør den sørlige armen av Humboldtfjella. Betechtinkjeda består av blant annet Skarshaugane (2895 moh.), Skeidsnutane (2885 moh.) og Hovdenuten.

Fjellpartiet ble oppdaget og fotografert fra fly av den tyske antarktisekspedisjonen 1938–39 under ledelse av Alfred Ritscher. Detaljert kartlegging ble utført av norske kartografer basert på undersøkelser og flyfotografering gjennomført under den norske antarktisekspedisjonen 1956–60. Breen ble navngitt etter den russiske geologen Anatolij G. Betechtin (1897–1962) av en sovjetisk ekspedisjon som gjennomførte kartlegging av området i 1960–61.

Referanser
----------

1. ↑  Skarshaugane Norway Gazetteer og SCAR Composite Gazetteer of Antarctica
2. ↑  Skeidsnutane Norway Gazetteer og SCAR Composite Gazetteer of Antarctica
3. 1 2  Composite Gazetteer of Antarctica Den vitenskapelige komite for antarktisforskning (SCAR). Katalognr. 1285
4. ↑  Betechtinkjeda *Stadnamn i norske polarområde*, Norsk polarinstitutt

Portal: Antarktis

|  |  |
| --- | --- |
| Oppslagsverk/autoritetsdata | GeoNames **·** GNIS **·** SCAR **·** Norsk polarinstitutt

 |
***Metrionella*** er en slekt biller som tilhører familiegruppen bladbiller (Chrysomelidae).

Utseende
--------

Middelsstore, ovale, blanke, gulbrunlige (i alle fall på døde eksemplarer) skjoldbiller. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er noe utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen oval. Pronotum er rundet, dekkvingenes "skuldre" noe spisst framskytende. Oversiden er ganske fint punktert.

Levevis
-------

Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen. I alle fall noen av artene lever på planter i vindelfamilien.

Utbredelse
----------

Slekten er vidt utbredt i den Neotropiske økosonen.

Systematisk inndeling
---------------------

Den systematiske plasseringen av gruppen skjoldbiller er uavklart, den har tradisjonelt vært regnet som en underfamilie av bladbiller, slik som i denne oversikten. Mens enkelte plasserer den inn som en stamme (tribe) i delgruppe Hispinae, som tradisjonelt har vært regnet som søstergruppe til skjoldbillene, eller motsatt blir Hispinae plassert som en undergruppe (da kalt Hispini) av skjoldbillene.

**Treliste**
* orden **biller** (Coleoptera)
	+ underorden **Polyphaga**
		- overfamilie **Chrysomeloidea** Latreille, 1802 (=Phytophaga)
			* familien bladbiller (Chrysomelidae Latreille, 1802)
				+ underfamilien **Skjoldbiller**, Cassidinae Stephens, 1831
					- stamme (tribe) **Cassidini** Gyllenhal, 1813 – eneste gruppe som er representert i Europa
						* slekten ***Metrionella*** Spaeth, 1932
							+ *Metrionella angularis* (Champion, 1894)
							+ *Metrionella biguttula* Spaeth, 1932
							+ *Metrionella bilimeki* (Spaeth 1932)
							+ *Metrionella calva* (Boheman, 1855)
							+ *Metrionella connata* Spaeth, 1932
							+ *Metrionella erratica* (Boheman, 1855)
							+ *Metrionella glabrescens* Spaeth, 1932
							+ *Metrionella irrorata* Spaeth 1932
							+ *Metrionella placans* Spaeth, 1932
							+ *Metrionella strandi* Spaeth, 1932
							+ *Metrionella tucumana* Borowiec, 2006
							+ *Metrionella tumacoensis* Borowiec, 2002

Referanser
----------

Litteratur
----------

* Borowiec, L. 1999. *A world catalogue of the Cassidinae (Coleoptera: Chrysomelidae)*. Biologica Silesiae, Wroclaw.
* *Metrionella* på ITIS

Eksterne lenker
---------------

* (en) *Metrionella* i Encyclopedia of Life Rediger på Wikidata

* (en) *Metrionella* i Global Biodiversity Information Facility Rediger på Wikidata

* (en) *Metrionella* hos ITIS Rediger på Wikidata

* (en) *Metrionella* hos NCBI Rediger på Wikidata
* Cassidinae of the world – an interactive manual (Coleoptera: Chrysomelidae)
* (en) Cassidinae – kategori av bilder, video eller lyd på Commons
**Ghazi bin Muhammad** (født 15. oktober 1966 i Amman i Jordan) er jordansk prins og professor i islamsk filosofi ved Universitetet i Jordan. 

Han er sønn av prins Muhammad bin Talal av Jordan og hans første kone Firyal Irshaid. Han er også barnebarn av kong Talal av Jordan og fetter til kong Abdullah II av Jordan.

Ghazi bin Muhammad arbeider for dialog mellom religionene i Midtøsten og var foreslått som kandidat til Nobels fredspris i 2009. I 2007 forfattet han sammen med en rekke andre muslimske lærde brevet «A Common Word Between Us and You», som ble sendt til 27 kristne ledere verden over. Brevet oppfordret til samarbeid mellom kristne og muslimer for å arbeide for fred og religiøs frihet.

Referanser
----------

1. ↑   AlKindi, oppført som Ġāzī ibn Muḥammad Ibn Ṭalāl, General Diamond Catalogue ID 52408[Hentet fra Wikidata]
2. ↑  aftenposten.no, 5. oktober 2009: Ingen klar favoritt til fredsprisen

Eksterne lenker
---------------

* yale.edu: Prins Gashis CV

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC
 |
**M26 Pershing** var en amerikansk tung stridsvogn i bruk under andre verdenskrig og Koreakrigen. Den var oppkalt etter general John J. Pershing.

Den var tenkt som erstatter til stridsvognen M4 Sherman, som viste seg lite effektiv i forhold til de tyske stridsvognene med bedre kanoner og pansring. Så snart serieproduksjonen av M4 Sherman var i gang begynte det amerikanske forsvaret å lete etter en etterfølger. Konstrueringen av den nye stridsvognen viste seg å bli ganske komplisert da kravene til kjøretøyet endret seg hele tiden. Først etter Ardenneroffensiven på slutten av 1944 bekreftet at man trengte en større stridsvogn som kunne hamle opp med de tyske overlegne stridsvognene. Ved krigens slutt var bare 310 M26 Pershing-stridsvogner ankommet Europa, og av disse var det bare et fåtall som kom i strid. På grunn av sin sene ankomst fikk den derfor lite å si for utfallet av krigen. Den var USAs hovedstridsvogn frem til den ble faset ut til fordel for M48 Patton, som kom i løpet av Koreakrigen.

Den var kjent for å ha en stor kanon og for å ha en forholdsvis lav silhuett.

Pershing var den første amerikanske stridsvognen som stilte likt med de tyske stridsvognene Panzer V Panther og Panzer VI Tiger.

Se også
-------

* Liste over stridsvogner
* Liste over kampkjøretøyer fra USA

Litteratur
----------

* Alexander Lüdeke: *Våpnene som avgjorde andre verdenskrig*, Første utgave, ISBN 978-82-7822-707-7

Eksterne lenker
---------------

* (en) M26 Pershing – kategori av bilder, video eller lyd på Commons Rediger på Wikidata

* (en) M26 Pershing – galleri av bilder, video eller lyd på Commons Rediger på Wikidata

Portal: Andre verdenskrig

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN **·** NKC
 |